stanford-oval/wikipedia huggingface dataset:
בת הגנרל
עלילה

עלילת הספר נפתחת כאשר מוטל על חוקר מיחלק החקירות הפליליות פול ברנר ועל שותפתו, המומחית לפשעי מין, סינתיה סנהיל, לחקור את נסיבות מותה של סגן אן קמבל מצבא ארצות הברית, שנמצאה באחד המטווחים של פורט הדלי, בסיס האימונים של חיל הרגלים בג'ורג'יה. גופתה של קמבל נמצאה עקודה לרצפה, בעירום ועם סימני התעללות. ברנר הוא חוקר מנוסה שבעברו הוכשר כצנחן וכסייר. הוא לחם במלחמת וייטנאם בשורות דיוויזיית הפרשים הראשונה ועוטר על גבורתו בכוכב הארד. אולם חקירה זו, המורכבת בשל העובדה שמדובר בחקירת פשע על רקע מיני בצבא, הופכת מורכבת ומסובכת בהרבה בשל העובדה שהנרצחת היא בתו של הגנרל ג'וזף "ג'ו הלוחם" קמבל, שזכה לתהילה על גבורתו כמפקד גדוד רגלים משוריין במלחמת וייטנאם וכפקד אוגדה במלחמת המפרץ, ועשוי להתמנות לתפקיד בכיר בממשל האמריקני. כנגד רצונו של ברנר לפענח את הפרשה ניצב האינטרס של מפקדי הצבא לטייח אותה.
הערות שוליים

↑  גל פרל פינקל, הרפתקאות קובניות, מקור ראשון,‏ 19 בינואר 2018.
↑   "בת הגנרל", במסד הנתונים הקולנועיים IMDb (באנגלית).
↑  נלסון דה מיל, "בת הגנרל", הוצאת שלגי, 1999, עמוד 18, "עשיתי את הטירונות שלי בבסיס האימונים של חיל הרגלים בפורט הדלי, לפני שנים רבות. אחר-כך עברתי לבסיס של הקומנדו המוטס בפורט בנינג, לא רחוק מכאן. אז אני איש קומנדו אווירי, הנשק הקטלני, מכונת הרג, איש רשע, רזה, אכזרי, מוות מהשמיים, מוכן תמיד, וכן הלאה. אבל עכשיו אני קצת יותר מבוגר והמח"פ מתאים לי".
↑  נלסון דה מיל, "בת הגנרל", הוצאת שלגי, 1999, עמוד 268, "אני הייתי בגדוד הראשון של חטיבת פרשים 8, בווייטנאם, בלי סוסים".
↑  נלסון דה מיל, "בת הגנרל", הוצאת שלגי, 1999, עמוד 114, "קיבלתי כוכב ברונזה, גב' סנהיל, על שהסתערתי על גבעה מזורגגת שלא רציתי במיוחד ולא הייתי צריך אותה במיוחד".
↑  נלסון דה מיל, "בת הגנרל", הוצאת שלגי, 1999, עמוד 273, "בהיותו קולונל הוביל טור רגלים משוריין להתקפה על העיר קואנג טרי, והציל מחלקת רובאים שהיו לכודים במבצר הצרפתי העתיק".
ג'וליאן מוריס

| --- | --- |

מוריס, 2015
 לידה:  13 בינואר 1983 (בן 41) Crouch End, הממלכה המאוחדת 
 שם לידה:  Julian David Morris 
 מדינה:  הממלכה המאוחדת 
 תקופת הפעילות:  מ-1996 
 מקום לימודים:  בית הספר למשחק של אנה שר  Fortismere School 
 http://www.julianmorris.net/
 פרופיל ב-IMDb
 
ג'וליאן דייוויד מוריס (באנגלית: Julian David Morris;‏ נולד ב-13 בינואר 1983) הוא שחקן אנגלי-יהודי. התפרסם בסרטי האימה האמריקאים "זאב, זאב" (2005) ו"נקמה כפולה" (2009), והוא ידוע בשל תפקידו כוורן קינגסטון בסדרה "שקרניות קטנות" ברשת Freeform, כפול קרטיס בסדרת הדרמה "יד האלוהים" מבית פריים וידאו, ובתור ג'ון ברוק במיני-סדרה של ה-BBC "נשים קטנות".
קורות חיים

מוריס נולד בקראוץ' אנד, צפון לונדון, וגדל במוסוול היל. הוא בנם של גלן יליד דרום אפריקה ואנדריאה מוריס ילידת זימבבואה, ובילה זמן רב בשתי המדינות כשגדל. יש לו אחות צעירה, איימי, והוא בן למשפחה יהודית. סבו של מוריס נתפס על ידי הנאצים במהלך מלחמת העולם השנייה ונשלח למחנה ריכוז באיטליה למשך חודשיים.
קריירה

מוריס החל לשחק בתיאטרון "אנה שר" בלונדון. שם, כשהיה בן 13, הבחין בו במאי בסדרת הדרמה הבריטית "The Knock" וביקש ממנו לגלם ילד שנפל לסחר בסמים. מוריס המשיך את הכשרתו האינטנסיבית בבית הספר למשחק "אנה שר" במשך שמונה השנים הבאות. בתקופה זו צצו הזדמנויות נוספות, ולאחר שהופיע בכמה תוכניות טלוויזיה, סרטים ופרסומות, הוא המשיך לשחק בשלוש עונות בלהקה השייקספירית המלכותית, ועבד עם במאים כמו סטיבן פימלוט, טים אלברי ואליה מושינסקי, ולצד שחקנים כמו סיימון ראסל ביל, סמואל וסט ורוג'ר אלאם.
מוריס ערך את הופעת הבכורה שלו בארצות הברית בסרט האימה "Cry Wolf" בשנת 2005 כדמות הראשית אוון מתיוס, ואחריו בתפקיד של ג'יימס אדוארדס בסרט הדרמה "Whirlygirl" משנת 2006.
תפקידו הבא היה בסרט האימה העצמאי "דונקי פנץ" בתפקיד ג'וש, שזכה לביקורות טובות לאחר הקרנתו בפסטיבל הסרטים סאנדנס 2008. הוא גם הופיע בסרט בכיכובו של טום קרוז "מבצע ואלקירי" ובסרטון הווידאו של שוגאבייבז. לאחר מכן שיחק מוריס בתפקיד משנה בסרט הסלאשר "נקמה כפולה" בתפקיד אנדי.
בשנת 2010 שיחק בתפקיד חוזר של הסוכן אוון בסדרת הטלוויזיה "24", ובאותה שנה מוריס שיחק בתפקיד ראשי בסדרה המוקומנטרית האמריקאית "My Generation" של רשת ABC כשגילם את "הילד העשיר" אנדרס הולט. מוריס החל גם לשחק בסדרת המסתורין לנוער "שקרניות קטנות" ברשת ABC Family, בתפקיד ד"ר וורן קינגסטון.
ביולי 2012 הצטרף מוריס לסדרה האמריקאית של רשת ABC, "עד עצם היום הזה" כשגילם את הנסיך פיליפ.
מוריס כיכב כוויקטור בסרט "קלי + ויקטור", שהוקרן בבכורה ב-16 באוקטובר 2012 בפסטיבל הסרטים של לונדון, ושהוקרן בבכורה בבתי הקולנוע בבריטניה ב־20 בספטמבר 2013. הסרט זכה בפרס באפט"א לסרט הביכורים הטוב ביותר של תסריטאי, במאי או מפיק בריטי לשנת 2014.
במרץ 2014 לוהק מוריס לתפקיד הכומר פול קרטיס לפיילוט של אולפני אמזון "יד האלוהים". באוקטובר 2014 הוזמנה סדרה שלמה בעקבות הפיילוט על ידי אולפני אמזון. הסדרה עלתה בבכורה בפריים וידאו ב-4 בספטמבר 2015 והעונה הראשונה כללה 10 פרקים.
באוגוסט 2014 הוא זכה לתפקיד חוזר בקומדיית המצבים של רשת פוקס, "הבחורה החדשה", שגילם את ריאן גוזיניו.
בשנת 2017 שיחק בתפקיד ראשי בסרט "האיש שהפיל את הבית הלבן", בתפקיד בוב וודוורד, כתב הוושינגטון פוסט שחבר לקארל ברנסטין כשחשפו את פרשת ווטרגייט. באותה שנה שיחק גם את ג'ון ברוק במיני-סדרה של ה-BBC "נשים קטנות" בת השלושה חלקים, המבוסס על הרומן באותו שם מאת לואיזה מיי אלקוט. כמו כן, שיחק את אדם ברימן במיני-סדרה בת השני חלקים של רשת BBC One; ‏"Man in an Orange Shirt‏", עם ונסה רדגרייב.
בשנת 2019 התארח בפרק מתוך הסדרה האמריקאית "תוכנית הבוקר" של אפל TV פלוס, כאשר גילם את אנדרו. שנה לאחר מכן, התארח בפרק של הדרמה המשפטית "הטובות לקרב" מבית CBS.
חיים אישיים

מוריס מתגורר בלוס אנג'לס, קליפורניה.
ב-2 בדצמבר 2021 יצא מהארון בפוסט באינסטגרם ושהוא חוגג את יום השנה ה-18 שלו עם בן זוגו, לנדון רוס, מה שגרר תגובות רבות.
חיים אישיים > קולנוע

| שנה | סרט | תפקיד | הערות |
| --- | --- | --- | --- |
| 1999 | Don't Go Breaking My Heart | צ'רלי גוסלינג |  |
| 2005 | זאב, זאב | אוון מתיוס |  |
| 2006 | Whirlygirl | ג'יימס אדוארדס |  |
| 2008 | Donkey Punch | ג'וש |  |
| 2008 | מבצע וולקירי | קצין צעיר במדבר |  |
| 2009 | נקמה כפולה | אנדי ריצ'רדס |  |
| 2010 | Privileged | ספנסר סטפנס |  |
| 2012 | Beyond | פארלי קונורס |  |
| 2012 | Kelly + Victor | וין |  |
| 2014 | משהו רשע | ריאן |  |
| 2015 | Dragonheart 3: The Sorcerer's Curse | גארת |  |
| 2017 | האיש שהפיל את הבית הלבן | בוב וודוורד |  |
| 2018 | Viper Club | אנדי |  |
חיים אישיים > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | The Knock | דפיד אלי | 3 פרקים |
| 2000 | Fish | קרל לומסדן | תפקיד ראשי; 6 פרקים |
| 2002 | Young Arthur | המלך ארתור | סרט טלוויזיה של NBC |
| 2004 | מיס מארפל (אנ') | דניס קלמנט | פרק: "The Murder at the Vicarage" |
| 2007 | שארק (אנ') | דילן קרופורד | פרק: "Teacher's Pet" |
| 2008–2009 | ER | ד"ר אנדרו ווייד | 7 פרקים |
| 2009 | ילדות שמנת | סיימון | פרק: "All About a Brand New You" |
| 2009 | Eleventh Hour | קווין | פרק: "Subway" |
| 2010 | 24 | הסוכן אוון | 6 פרקים |
| 2010 | My Generation | אנדרס הולט | תפקיד ראשי; 8 פרקים |
| 2010–2013, 2017 | שקרניות קטנות | וורן קינגסטון | 22 פרקים |
| 2012 | גברים בעבודה | דמיאן | פרק: "Pilot" |
| 2012–2014 | עד עצם היום הזה | הנסיך פיליפ | 6 פרקים |
| 2014–2015 | הבחורה החדשה | ריאן גוזיניו | 7 פרקים |
| 2014–2017 | יד אלוהים | הכומר פול קרטיס | תפקיד ראשי (2 עונות); 20 פרקים |
| 2017 | Man in an Orange Shirt‏ | אדם ברימן | מיני-סדרה |
| 2017 | נשים קטנות | ג'ון ברוק | מיני-סדרה |
| 2019 | תוכנית הבוקר | אנדרו | פרק: "No One's Gonna Harm You, Not While I'm Around" |
| 2020 | הטובות לקרב | מייג'ור ברינגהאם | פרק: "The Gang Goes to War" |
| 2021 | A Royal Queens Christma | הנסיך קולין | סרט טלוויזיה של הולמרק |
הערות שוליים

↑  Morris, Julian (13 בינואר 2013). "Spending my 30th in Hawaii with my amazing friends". Twitter. {{cite web}}:  (עזרה)
↑  Erica (20 בפברואר 2013). "Fan Q&A with Julian Morris". ABC Family. p. 5. נבדק ב-7 באפריל 2013. {{cite web}}:  (עזרה)
↑  Bloom, Nate (14 בספטמבר 2010). "Jews in the News: Celebrity Scoop: Amanda Bynes and S#*! my dad says". Let My People Grow. אורכב מ-המקור ב-19 באוגוסט 2011. נבדק ב-20 ביולי 2011. {{cite web}}:  (עזרה)
↑  Cynthia (22 באפריל 2009). "Julian Morris Goes Dark for Donkey Punch". TV of the Absurd. אורכב מ-המקור ב-20 בספטמבר 2009. נבדק ב-20 ביולי 2011. {{cite web}}:  (עזרה)
↑  Barker, Andy (24 בנובמבר 2008). "Morris Major". London Evening Standard. נבדק ב-9 בספטמבר 2015. {{cite web}}:  (עזרה)
↑  "Julian Morris biography and filmography". Tribute. נבדק ב-9 בספטמבר 2015. {{cite web}}:  (עזרה)
↑  "Lottery funded films score success at Sundance Film Festival". UK Film Council. 28 בינואר 2008. אורכב מ-המקור ב-1 בפברואר 2008. נבדק ב-20 ביולי 2011. {{cite web}}:  (עזרה)
↑  "ABC Unveils 2010–11 Primetime Schedule". The Futon Critic. 18 במאי 2010. נבדק ב-29 במאי 2010. {{cite web}}:  (עזרה)
↑  Hibberd, James (26 ביולי 2012). "'Once Upon a Time' scoop: 'Pretty Little Liars' actor is Sleeping Beauty's prince – EXCLUSIVE". Entertainment Weekly. נבדק ב-9 בספטמבר 2015. {{cite web}}:  (עזרה)
↑  "Julian Morris Cast in Amazon's 'Hand Of God'; Jama Williamson in NBC's 'Ellen More Or Less'". Deadline Hollywood. 14 במרץ 2014. נבדק ב-14 במרץ 2014. {{cite web}}:  (עזרה)
↑  "Amazon Picks Up Full Series of 'Hand of God' and Steven Soderbergh's 'Red Oaks'". The Hollywood Reporter. 3 באוקטובר 2014. נבדק ב-9 בספטמבר 2015. {{cite web}}:  (עזרה)
↑  Pedersen, Erik (23 במאי 2016). "Julian Morris Investigates 'Felt'; Sam Hazeldine Joins 'The Hitman's Bodyguard'". {{cite web}}:  (עזרה)
↑    Jasper Rees, ‏Man in an Orange Shirt's finale is proof that the love of a good man is still a holy grail - review, The Telegraph, 7 August 2017
↑  Wakim, Marielle (3 בספטמבר 2015). "My LA to Z: Julian Morris". Los Angeles Magazine. נבדק ב-9 בינואר 2018. {{cite web}}:  (עזרה)
↑  Ruth Kinane, Pretty Little Liars actor Julian Morris comes out: 'Really moved by all the love and support', EW.com, ‏5 בנובמבר 2021
| --- | --- |
בקרת זהויות :  BNE: XX4670800  BnF: cb15568754r (data)  CANTIC: a11717348  GND: 1022223852  ISNI: 0000 0001 1753 2415  LCCN: no2006005028  NKC: pna2007397661  VIAF: 26809439   WorldCat (עם VIAF): 26809439 
מוריס על הסט של עד עצם היום הזה במרץ 2013
בת הדר

| --- | --- |

מדינה: ישראל ישראל
מחוז: הדרום
מועצה אזורית: חוף אשקלון
גובה ממוצע: ‎58 מטר
תאריך ייסוד: 1994
סוג יישוב: יישוב כפרי אחר
נתוני אוכלוסייה לפי הלמ"ס לסוף 2022
  - אוכלוסייה: 760 תושבים
    - שינוי בגודל האוכלוסייה: ‎-1.4% בשנה
 מפת מיקום  מפה דינמית   (למפת השפלה מוגדלת) בת הדר(למפת השפלה רגילה) בת הדר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בת הדר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בת הדר31°38′50″N 34°35′48″E﻿ / ﻿31.6472756600052°N 34.5967780892059°E﻿ / 31.6472756600052; 34.5967780892059  heמפת היישובים של מועצה אזורית חוף אשקלון (in English: Hof Ashkelon Regional Council) באדום - בת הדר בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://www.bat-hadar.co.il/
בַּת הָדָר הוא יישוב קהילתי כפרי במישור החוף הדרומי, מזרחית לעיר אשקלון, המשתייך למועצה אזורית חוף אשקלון, נכון ל-2021 מתגוררים ביישוב 771 תושבים.
היסטוריה

היישוב הוקם בשנת 1994 על ידי המועצה האזורית בתוך שדה בור ששימש בשנות ה-50 של המאה ה-20 מעברה לקליטת עולים חדשים, ובצמוד ל"חוות הדריה", שהוקמה בשנת 1948 ועל שמה הוא קרוי.
ביישוב כ-150 משפחות ובשנת 2008 היישוב התרחב ונוספו אליו משפחות מאזור צפון גוש קטיף. כיום (2022) אוכלוסיית היישוב מונה כ-170 משפחות דתיות, חילוניות ומסורתיות. ביישוב פועלים ביישוב גן ילדים, 2 בתי כנסת, מועדון נוער, מרכז מסחרי, ספרייה, מרכז יום לקשיש, מרכז לגיל הרך, מתנ"ס ומשרדי המועצה האזורית. יושב ראש הוועד הוא טל יעקב ברדה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  בת הדר, באתר www.hof-ashkelon.org.il
| יישובים שהוקמו או הורחבו עבור שיכון מפוני תוכנית ההתנתקות |
| --- | --- | --- |
| יישובים חדשים | באר גנים • בני דקלים • בני נצרים • גני טל • כרמי קטיף • נווה • נטע • נצר חזני • שבי דרום • ניצן ב' |  |
| יישובים שהורחבו | אבני איתן • בוסתן הגליל • בית חגי • בת הדר • טנא עומרים • יד בנימין • יד חנה • כרמיה • מבקיעים • משכיות • נווה ים • ניצן • פלמחים • שוקדה • תלמי יפה |  |
| שכונות חדשות | שכונת הנשיא הרצוג באשקלון • שכונת נצר אריאל באריאל |  |
| יישוב שאוכלס מחדש | שומריה |  |
| --- | --- |
בקרת זהויות :  NLI: 987007588167405171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
בת החוואי (סרט, 1947)

| --- | --- |
כרזת הסרט
כרזת הסרט
 מבוסס על:  Juurakon Hulda 
 בימוי:  ה.ק. פוטר 
 הופק בידי:  דור שארי 
 תסריט:  אלן ריבקין, לאורה קר 
 עריכה:  הארי מרקר 
 שחקנים ראשיים:  לורטה יאנג ג'וזף קוטן אתל ברימור צ'ארלס ביקפורד
 מוזיקה:  ליי הרלין
 צילום:  מילטון ר. קרסנר 
 מדינה:  ארצות הברית 
 חברת הפקה:  RKO, Vanguard Films 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  25 במאי 1947
 משך הקרנה:  100 דק' 
 שפת הסרט:  אנגלית שוודית
 סוגה:  קומדיה רומנטית 
 הכנסות:  3,300,000 דולר
 פרסים:  פרס אוסקר לשחקנית הטובה ביותר (לורטה יאנג) 
 דף הסרט ב־IMDb
 
בת החוואי (באנגלית: The Farmer's Daughter) הוא סרט קולנוע אמריקאי משנת 1947 עם לורטה יאנג, ג'וזף קוטן, אתל ברימור וצ'ארלס ביקפורד בתפקידים הראשיים.
התסריט מבוסס על המחזה Juurakon Hulda של הסופרת הפינית, Hella Wuolijoki (אנ') משנת 1937.
לורטה יאנג זכתה בפרס אוסקר לשחקנית הטובה ביותר.
צ'ארלס ביקפורד היה מועמד לפרס אוסקר לשחקן המשנה הטוב ביותר.
תקציר העלילה

קייטי הולסטרום (לורטה יאנג) גרה עם הוריה ושלושת אחיה בחווה חקלאית במערב התיכון של ארצות הברית. ההורים הם מהגרים משוודיה וקייטי מדברת במבטא שוודי. היא חסכה 75 דולר כדי ללמוד סיעוד בעיר המחוז. היא נפרדת ממשפחתה וצבע האסם, אדולף פטרי (ריס ויליאמס), מתנדב להסיע אותה. בדרך הוא מביים תקלה, גורם לתאונה קלה ונאלץ לשלם 75 דולר פצוי לנזק ולגרירה. קייטי מלווה לו את הכסף והוא מבטיח להחזיר. הם נשארים לישון בלילה במוטל ובבוקר הוא בורח. היא נאלצת לשלם את חובו ומגיעה לעיר בטרמפ. כאן הוא מסרב להחזיר לה את הכסף ומאיים כי אם תתלונן עליו הוא יאמר שהם שכבו ביחד בלילה...
היא מגיעה לעיר בחוסר כל ומוצאת עבודה כמשרתת בבית משפחת מורלי העשירה בו גרים חבר הקונגרס גלן מורלי (ג'וזף קוטן), אימו אגאתה (אתל ברימור) והמשרת הראשי, ג'וזף קלנסי (צ'ארלס ביקפורד).
כבר בשלב ראשון היא מוצאת חן בעיני כולם בגלל כישוריה כמבשלת ובעיקר בגלל הערותיה הפוליטיות החכמות בפני אנשי המפלגה שבאים להתייעץ עם גלן ואימו.
כאשר חבר הקונגרס, וילבור ג'ונסון (ת'סטון האל) נפטר, מחליטים נציגי המפלגה להמליץ בפני קהל הבוחרים על אנדרס פינלי (ארט בייקר). לקייטי יש השגות על הבחירה וגלן מציע לה לשאול את פינלי בטקס הבחירה. בטקס נישאים נאומים עם סיסמאות נבובות ולבסוף עולה פינלי, מציג את עצמו וזוכה למחיאות כפיים על כל שטות שהוא אומר. בסוף נאומו הקצר הוא פונה לקהל, שואל אם יש למישהו שאלות ומתכונן כבר לרדת מהבמה אבל אז קמה קייטי ושואלת אותו שאלות נוקבות על פעולותיו השנויות במחלוקת ומעמידה את אישיותו בספק.
העיתונים והרדיו מפרסמים את זה והמפלגה באופוזיציה מציעה לה מועמדות. היא מהססת אך גלן מעודד אותה.
היא מתחילה את מסע הבחירות כשפינלי מוביל ביתרון עצום, אך עם הזמן וכאשר היא עוברה אימון בדיקציה נכונה, הפער מצטמצם. אז מופיע פטרי לפני ועד המפלגה ודורש 500 דולר תמורת שתיקתו בנוגע ללילה בו בילה ביחד עם קייטי. בשלב ראשון הוא נדחה אבל פינלי מנצל את ההזדמנות, מודיע זאת לאמצעי התקשורת ובעזרת בריוניו הוא כולא את פטרי בביתו עד לאחר הבחירות.
קייטי שכבודה נרמס, חוזרת לחווה מושפלת. בינתיים מזמינה אימו את פינלי והמשרת קלנסי משקה אותו במשקאות חריפים. פינלי השיכור מגלה ששיחד את פטרי וכעת הוא כלוא בביתו ונשמר על ידי בריונים שלו השייכים לחבורה גזענית. גלן ממהר לחווה ומוצא שם את קייטי מפזרת מזון לתרנגולות. הוא מתוודה על אהבתו אבל היא מיואשת. אביה מעודד אותה להילחם על שמה. גלן ושלושת אחיה מגיעים לביתו של פינלי, גוברים על הבריונים, לוקחים את פטרי והוא מודה ברדיו כי פינלי שיחד אותו. בבחירות זוכה קייטי בניצחון מוחץ וגלן נושא אותה בידיו לתוך בניין הקפיטול.
צוות השחקנים

| שם השחקן/ית | שם הדמות | הערות |
| --- | --- | --- |
| לורטה יאנג | קייטי הולסטרום |  |
| ג'וזף קוטן | גלן מורלי | חבר קונגרס |
| אתל ברימור | אגאתה מורלי | אימו של גלן |
| צ'ארלס ביקפורד | ג'וזף קלנסי | משרת |
| ריס ויליאמס | אדולף פטרי | צבע |
| ת'סטון האל | וילבור ג'ונסון | חבר קונגרס |
| ארט בייקר | אנדרס פינלי | מועמד לקונגרס |
| הארי שנון | מר הולסטרום | אביה של קייטי |
| לקס ברקר, קיית' אנדס,ג'יימס ארנס | אולף, סוון ופיטר הולסטרום | אחיה של קייטי |
| אנה נילסון | גב' הולסטרום | אימה של קייטי |
בנק אשראי

הכניסה לבנק אשראי
בנק אשראי היה בנק קואופרטיבי ארץ-ישראלי שפעל כאגודה שיתופית והתקיים בין השנים 1922–1944.
בנק אשראי חברה הדדית בע"מ נוסדה ב-1922 על ידי יחיאל רבינוביץ'. בראש מוסדות הבנק עמדו ישראל רוקח כיושב ראש מועצת הבנק ומשה גרידינגר כיושב ראש ההנהלה. מאיר דיזנגוף היה בין מייסדי הבנק, נשא בתואר יושב ראש כבוד ופעילות הבנק התנהלה במשך תקופה מביתו הפרטי. קרן ההלוואות של הבנק נקראה לימים קרן דיזנגוף.
הבנק הוקם על בסיס עקרונות הבנקים ההדדיים שנפוצו בבית המועצות, על כך נכתב: "עממיות זו משכה אל הבנק חברים לרוב ובמשך הזמן התפתח ממוסד קואופרטיבי זעיר לבנק גדול ומסועף בעסקיו, הן בענייני חסכון ואשראי והן ביזמה ועזרה - למפעלי בנין ויצירה בקנה מידה גדול. נתן שרות בנקאי ועזרה ארגונית למפעלי דלת העם ולמפעלים ציבוריים ותרבותיים". במסגרת זו הקצה הבנק מסגרות אשראי לרבות מתוכניות הפיתוח העירוניות של תל אביב בשנות העשרים והשלושים, לרבות שיכוני "יעקב" ו"שלמה", הקמת "שכונת העם" ופיתוח שיכוני הפקידים והמורים.
יחד עם פנחס רוטנברג הוביל הבנק את מימון ועדת הסיוע לתעשייה, וב-1932 היה הבנק שותף בהקמתה של החברה הארץ-ישראלית לביטוח כללי.
בנק אשראי רכש מגרש גדול בפינת הרחובות לילינבלום ונחלת בנימין, שעליו עמדו בתי החלומות של פיינגולד, בעקבות פשיטת הרגל של שלמה פיינגולד ב-1930. הבתים נהרסו ובשנים 1936–1937 הוקם ביתו החדש של הבנק. הבניין, בסגנון הבינלאומי, תוכנן על יד האדריכל דב קוצ'ינסקי.
בתקופת המלחמה האיטלקית-אתיופית השנייה, בשנים 36–1935, והמשבר הכלכלי האזורי עם עליית הביקוש למשיכת חשבונות, הבנק עמד בפני קשיים רבים והסתייע בתמיכה כלכלית שסיפק עבורו בנק ברקליס. שלוש שנים לאחר מכן, לקראת ראשיתה של מלחמת העולם השנייה ב-1939, שוב עמד הבנק בפני בעיה דומה אך נותר ללא תמיכה של מוסד חיצוני ונאלץ לעמוד בפני פירוק.
בדצמבר 1939 קיבלו מוסדות הבנק החלטה במסגרתה לא יפורק אך יקפיא את פעילותו לתקופה של ארבע שנים להסדר חובות מול הנושים. מבנה הבנק נרכש על ידי חברת סולל בונה, קרקעות בבעלותו נרכשו על ידי חברות מסחריות והחובות הפרטיים ללקוחות צומצמו בהדרגה. ב-1944 סיים הבנק את פעילותו.
הערות שוליים

↑  דוד תדהר (עורך), "יחיאל רבינוביץ", באנציקלופדיה לחלוצי הישוב ובוניו, כרך ב (1947), עמ' 997
| --- | --- |
בקרת זהויות :  NLI: 987007258109105171  LCCN: no2008039212   WorldCat (עם LCCN): no2008-039212
ג'ים צ'ונס

| --- | --- |
 לידה:  30 בנובמבר 1949 (בן 74) רסין, ויסקונסין, ארצות הברית
 עמדה:  פאוור פורוורד, סנטר
 גובה:  2.11 מטרים
 מספר:  9, 22, 53
 מכללה:  אוניברסיטת מרקט
 דראפט:  בחירה מספר 31, 1973 לוס אנג'לס לייקרס
 קבוצות כשחקן
 1972–1973 1973–1974 1974–1979 1979–1981 1981–1982 1982–1983:  ניו יורק נטס קרוליינה קוגרס קליבלנד קאבלירס לוס אנג'לס לייקרס וושינגטון בולטס פירנצה
 הישגים כשחקן
 זכייה באליפות ה-NBA‏ (1980) חמישיית הרוקיז של העונה ב-ABA‏ (1973)
ג'יימס בארנט "ג'ים" צ'ונס (באנגלית: James Bernett "Jim" Chones; נולד ב-30 בנובמבר 1949) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1982. בעונת 1979/1980 זכה באליפות ה-NBA כשחקן לוס אנג'לס לייקרס, ולאורך 10 עונותיו בשתי הליגות העמיד ממוצעים כוללים של 12.5 נקודות, 8.2 ריבאונדים ו-1.6 אסיסטים למשחק.
קריירת מכללות

צ'ונס נולד וגדל בעיר רסין שבוויסקונסין, ובשנת 1969 החל ללמוד באוניברסיטת מרקט אשר במילווקי הסמוכה. בעונתו הראשונה בקבוצת הכדורסל של האוניברסיטה, 1970/1971, קלע 17.9 נקודות ואסף 11.5 ריבאונדים בממוצע למשחק, והוביל את ה"גולדן איגלס" לשלב שמינית גמר טורניר אליפות המכללות (NCAA Sweet Sixteen), תחת המאמן חבר היכל התהילה של הכדורסל אל מקגווייר. לקראת סיום עונתו השנייה, במהלכה רשם ממוצעים של 20.6 נקודות ו-11.9 ריבאונדים למשחק, קיבל הצעת חוזה מקבוצת ליגת ה-ABA ניו יורק נטס, ועזב את מרקט בעת שעמדה על מאזן ניצחונות מושלם 21–0. בכך, היה השחקן השני בתולדות ליגת המכללות אשר עוזב לליגה מקצועית לפני סיום לימודיו האקדמיים. על אף שעזב את קבוצתו לפני תום העונה, נבחר צ'ונס לחמישיית העונה של ליגת המכללות (First-team All-American).
קריירת משחק מקצועית

בקיץ 1973 אכן הצטרף צ'ונס לנטס, על אף שנבחר על ידי לוס אנג'לס לייקרס בבחירה ה-31 של דראפט ה-NBA‏ 1973. לאחר עונה אחת בניו יורק עבר לשחק בקבוצת קרוליינה קוגרס, אף היא מה-ABA; בשתי עונותיו בליגה העמיד ממוצעים כוללים של 13.1 נקודות ו-7.5 ריבאונדים למשחק.
לקראת עונת 1974/1975 עבר לשחק בקליבלנד קאבלירס מה-NBA, אשר רכשה את הזכויות עליו. ב-5 עונותיו עם הקאבלירס היה אחד השחקנים הבולטים של הקבוצה, לצדם של בינגו סמית', אוסטין קאר וקמפי ראסל, ותרם 14.3 נקודות ו-9.5 ריבאונדים בממוצע למשחק. בעונת 1975/1976 העפילה קליבלנד לגמר האזור המזרחי, לראשונה בתולדותיה, בטרם הודחה על ידי האלופה שבדרך – בוסטון סלטיקס.
באוקטובר 1979 הועבר בטרייד ללייקרס, תמורת דייב רוביש ובחירת דראפט עתידית. בפלייאוף 1980 גברה הקבוצה על פיניקס סאנס (4–1), סיאטל סופרסוניקס (4–1) ופילדלפיה 76'‏ (4–2), בדרך לזכייתה השביעית באליפות ה-NBA. לאורך הפלייאוף שימש כ"שחקן השישי" של הקבוצה, ובמשחק השישי והאחרון של משחק הגמר פתח בחמישייה הפותחת במקומו של כרים עבדול-ג'באר הפצוע, וסייע לקבוצתו לנצח בתוצאה 123–107, עם 11 נקודות, 10 ריבאונדים, 3 אסיסטים ו-3 חטיפות.
ביולי 1981 הועבר לצד בראד הולנד ושתי בחירות דראפט עתידיות לוושינגטון בולטס, בתמורה למיץ' קופצ'אק. בסיום עונת 1981/1982 עזב צ'ונס את הקבוצה ופרש ממשחק, בגיל 32.
הערות שוליים

↑  הסטטיסטיקות של צ'ונס בליגות ה-ABA וה-NBA, באתר basketball-reference.com
1 2  כל מה שלייקרס: ג'ים צ'ונס, באתר לוס אנג'לס טיימס, 12 בפברואר 2011
↑  הסטטיסטיקות של צ'ונס בליגת המכללות, באתר sports-reference.com
↑  רשימת הנבחרים בדראפט 1973, באתר basketball-reference.com
↑  צ'ונס נשלח בטרייד ללייקרס, באתר הניו יורק טיימס, 6 באוקטובר 1979
↑  סטטיסטיקות המשחק השישי של סדרת גמר 1980, באתר basketball-reference.com
↑  צ'ונס והולנד נשלחים בטרייד לבולטס, באתר הניו יורק טיימס, 6 באוגוסט 1981
ג'ו אנגל

| --- | --- |

ג'ו אנגל, 1971
 לידה:  26 באוגוסט 1932 צ'פמן, קנזס, ארצות הברית 
 פטירה:  10 ביולי 2024 (בגיל 91) יוסטון, ארצות הברית 
 מידע כללי
 בשירות:  אסטרונאוט בשירות נאס"א
 לאום:  ארצות הברית אמריקאי
 השכלה:  אוניברסיטת קנזס  בית הספר לטייסי ניסוי של חיל האוויר האמריקני  Chapman High School 
 עיסוק בעבר:  טייס ניסוי
 תקופת השירות:  1966–1986 (כ־20 שנה)
 זמן שהייה בחלל:  9 ימים, 8 שעות, 39 דקות
 ביוגרפיה בנאס"א:  ג'ו אנגל
 משימות
 ALT, ‏STS-2,‏ STS-51-I
   
 עיטורים
   מדליית השירות המצוין של חיל האוויר  מדליית השירות המצוין של מחלקת ההגנה  צלב התעופה המצוינת  מדליית השירות המצטיין של נאס"א  מדליית נאס"א לשירות יוצא מן הכלל  מדליית הטיסה בחלל של נאס"א (פעמיים)
 
ג'ו הנרי אנגל (באנגלית: Joe Henry Engle;‏ 26 באוגוסט 1932 – 10 ביולי 2024) היה אסטרונאוט אמריקאי שטס פעמיים לחלל במסגרת תוכנית מעבורת החלל.
ביוגרפיה

אנגל נולד בעיירה צ'פמן שבקנזס. לאחר סיום בית הספר הוא למד הנדסת אווירונאוטיקה באוניברסיטת קנזס וסיים אותה בשנת 1955. עוד בהיותו באוניברסיטה הוא התחיל לטוס והחליט להיות טייס ניסוי. בשנת 1957 הוא סיים בית ספר לטיסה והוצב בבסיס חיל האוויר בקליפורניה. צ'אק ייגר ששירת באותו בסיס המליץ על אנגל והוא התקבל לבית ספר לטייסי ניסוי אותו סיים בשנת 1961. אנגל חזר לשרות בבסיס חיל האוויר אדוארדס. הוא היה בין טייסי X-15 עד לשנת 1963 כאשר הועבר לשרת במרכז החלל ג'ונסון. ביוני 1965 על מטוס X-15 הוא הגיע לגובה של 80 ק"מ. בשנת 1966 הוא עבר לנאס"א.
בנאס"א אנגל היה חבר בצוות תמיכה של אפולו 10 ובצוות גיבוי של אפולו 14. אנגל היה אמור לטוס במסגרת "אפולו 17", אך טיסה זו בוטלה. אנגל היה בצוות גיבוי של משימה STS-1. בשנת 1981 אנגל טס לחלל במסגרת STS-2 כמפקד צוות. בשנת 1985 הוא ביצע טיסה נוספת במסגרת STS-51-I.
אנגל היה חבר בצוות החקירה של אסון צ'לנג'ר בשנת 1986.
אנגל עזב את נאס"א וחיל האוויר של ארצות הברית בשנת 1986 בדרגת מייג'ור גנרל.
אנגל היה נשוי פעמיים ונולדו לו שלושה ילדים.
בנק אלבניה

| --- | --- |


 מטה מרכזי:  טירנה, אלבניה
 קואורדינטות:  41°19′40″N 19°49′00″E﻿ / ﻿41.327697222222°N 19.816797222222°E﻿ / 41.327697222222; 19.816797222222
 הקמה:  2 בספטמבר 1925 
 נגיד:  גנט סז'קו
 מדינה:  אלבניה אלבניה
 מטבע:  לק
 קוד ISO 4217:  ‏ALL
 שער לוֹוִים:  1.00%
 שער פיקדונות:  0.10%
 www.bankofalbania.org
 
בנק אלבניה (באלבנית: Banka e Shqipërisë; באנגלית: Bank of Albania) הוא הבנק המרכזי של אלבניה שנוסד ב-2 בספטמבר 1925. נגיד הבנק הנוכחי החל מ-5 בפברואר 2015 הוא גנט סז'קו.
ראו גם

לק